Държавен вестник, бр. 81, 2025 г., стр. 21

БРОЙ  81	
Д Ъ Р Ж А В Е Н  В Е С Т Н И К 	
СТР.  21   
Агенция „Митници“, Националната агенция за 
приходите и Комисията за финансов надзор.“
§ 55. В глава пета се създава раздел IV с 
чл. 70д и 70е:
„Раздел IV
Ограничения при използването на въглища 
или лигнитни въглища за производство на 
електрическа енергия
Чл. 70д. Забранява се изграждането и 
експлоатацията на нови електроцентрали, 
работещи с въглища или лигнитни въглища. 
Чл. 70е. (1) За съществуващи електро­
централи за производство на електрическа 
енергия, работещи с първичен енергоносител 
въглища или лигнитни въглища, от 1 януари 
2026 г. се въвежда обща пределна граница на 
годишните емисии на въглероден диоксид. 
Годишните емисии на въглероден диоксид се 
отразяват в регистъра на Европейския съюз 
за търговия с квоти за емисии на парникови 
газове.
(2) Общата пределна граница по ал. 1 е 
10 983 000 тона въглероден диоксид и не се 
превишава от съществуващите електроцен­
трали, работещи с въглища или лигнитни 
въглища, до спирането на производството на 
електрическа енергия в тези централи. 
(3) Общата пределна граница за всяка 
година до края на приложимостта є се при­
лага за средноаритметичната стойност на 
регистрираните емисии за тригодишен пе­
риод, обхващащ съответната година и двете 
предходни години.
(4) Изчисляването на емисиите по ал. 1 
се извършва съгласно правилата за монито­
ринг, докладване и проверка по този закон за 
всяка година, във връзка с функционирането 
на ЕСТЕ.“
§ 56. В чл. 71, ал. 2 се правят следните 
изменения: 
1. В т. 3 думите „на инсталации или на 
авиационните оператори“ се заменят с „на 
инсталации, на авиационните оператори и на 
лицата по чл. 51а, ал. 1“. 
2. В т. 4 думите „на инсталации и на 
авиационните оператори“ се заменят с „на 
инсталации, на авиационните оператори, на 
корабните дружества и на лицата по чл. 51а, 
ал. 1“.
§ 57. В глава шеста, раздел I се създава 
чл. 71а:
„Чл. 71а. (1) Не по-късно от 7 октомври 
всяка година изпълнителният директор на 
ИАОС уведомява изпълнителния директор на 
Изпълнителна агенция „Морска администра­
ция“ (ИАМА) за случаите, в които корабно 
дружество, по отношение на което ИАОС е 
администриращ орган, не е изпълнило задъл­
жението си за връщане на квоти по чл. 47в 
през два или повече последователни отчетни 
периода.
(2) Когато плаващ под чуждо знаме кораб 
на корабно дружество по ал. 1 посети бъл­
гарско морско пристанище, и при условие че 
прилагането на други принудителни мерки не 
е довело до изпълнение на задължението по 
чл. 47в, изпълнителният директор на ИАМА 
или упълномощено от него длъжностно лице, 
след като предостави подходящ срок на кораб­
ното дружество за изразяване на становище 
по случая, може да издаде заповед, с която 
да разпореди корабът да напусне посетеното 
пристанище. Заповедта се съобщава незабавно 
на Европейската комисия, ЕМСА, другите 
държави – членки на Европейския съюз, и 
на държавата на знамето.
(3) Когато плаващ под българско знаме 
кораб на корабно дружество по ал. 1 посети 
или се намира в българско морско приста­
нище или рейд, изпълнителният директор 
на ИАМА или упълномощено от него длъж­
ностно лице, след като предостави подходящ 
срок на корабното дружество за изразяване 
на становище по случая, издава заповед за 
задържане на кораба. Заповедта се съобщава 
незабавно на Европейската комисия, ЕМСА 
и на другите държави. Задържането е в сила, 
докато корабното дружество не изпълни за­
дължението си за връщане на квоти. 
(4) Забранява се посещаването на български 
морски пристанища от всички плаващи под 
чуждо знаме кораби на корабно дружество, 
неизпълнило задължението си за връщане на 
квоти през два или повече последователни 
отчетни периода, заради което компетентен 
орган на друга държава членка е разпоредил 
кораб на дружеството да напусне пристани­
ще на тази държава членка. Забраната се 
постановява със заповед на изпълнителния 
директор на ИАМА или упълномощено от 
него длъжностно лице и е в сила по отноше­
ние на всички кораби на корабното дружество 
до изпълнение на задължението за връщане 
на квоти.
(5) Когато плаващ под българско знаме 
кораб на корабно дружество по ал. 4 посети 
или се намира в българско морско пристани­
ще, изпълнителният директор на ИАМА или 
упълномощено от него длъжностно лице, след 
като предостави подходящ срок на корабното 
дружество за изразяване на становище по слу­
чая, издава заповед за задържане на кораба.
Задържането е в сила, докато корабното 
дружество не изпълни задължението си за 
връщане на квоти.